વીડિયોમાં કથિત રીતે હિંદુ સંગઠનો અને ભાજપના કાર્યકરો મુસ્લિમોનો આર્થિક બહિષ્કાર કરવાના શપથ લેવડાવતા નજરે પડે છે.

આ ઘટના ભાવનગર જિલ્લાના તળાજા શહેરની મામલતદાર કચેરી ખાતે ઘટી હતી.

પોલીસે સમગ્ર ઘટનાક્રમ અંગે તપાસના આદેશ આપ્યા છે. 

શું છે સમગ્ર મામલો?

સોશિયલ મીડિયા પર વાઇરલ થયેલા વીડિયો મુજબ ભાવનગર જિલ્લા વિશ્વ હિંદુ પરિષદના પ્રાંત અધિકારી કિરીટ મિસ્ત્રી સૂત્રોચ્ચાર કરી રહ્યા છે કે 'જો હિંદુની કુખે જન્મ લીધો હોય તો એક પણ મુસ્લિમ વેપારી અથવા મુસ્લિમ લોકો સાથે કોઈપણ જાતનો આર્થિક વ્યવહાર ના કરવામાં આવે.'

"હનુમાનની પરોક્ષ હાજરીમાં અમે શપથ લઈએ છીએ કે મુસ્લિમો સાથે કોઈપણ જાતનો વ્યવહાર કરીશું નહીં."

બીબીસી ગુજરાતી દ્વારા શુક્રવારે સાંજે કિરીટ મિસ્ત્રીનો સંપર્ક સાધવામાં આવ્યો હતો, ત્યારે તેમણે 'થોડીવારમાં ફોન કરું' કહીને સંવાદ ટૂંકાવ્યો હતો.

ત્યારબાદ આ લખાય છે ત્યાર સુધી વારંવાર સંપર્ક કરવાના પ્રયાસ કરવા છતાં કોઈ પ્રત્યુત્તર મળ્યો નથી. 

વીડિયોમાં તેમની સાથે ભાવનગર જિલ્લાના ભાજપ કારોબારી અશોક સોલંકી, જિલ્લા ભાજપ કિસાન મોર્ચાના અગ્રણી સી. પી. સરવૈયા, તળાજા શહેર ભાજપના પૂર્વ પ્રમુખ એ. બી. મેર, તળાજા યુવા ભાજપના પ્રમુખ આઈ. કે. વાળા સહિત ઘણા લોકો નજરે પડે છે.

સરકારી કચેરીમાં ગેરબંધારણીય પ્રવૃત્તિ

ભાવનગરના તળાજા શહેરમાં મામલતદાર કચેરી ખાતે વિશ્વ હિંદુ પરિષદ અને બજરંગ દળની સાથે-સાથે ભાજપના કાર્યકરો દ્વારા એક આવેદનપત્ર આપવા જવાનો કાર્યક્રમ આપવામાં આવ્યો હતો.

આ મુદ્દે તળાજા મામલતદાર એસ. કે. ચૌધરીએ બીબીસીને જણાવ્યું, "મહુવામાં વિશ્વ હિંદુ પરિષદના આગેવાન જયેશ ગુજરિયાની હત્યા થઈ હતી, તેમાં યોગ્ય કાર્યવાહી થાય તે માટે લોકો આવેદનપત્ર આપવા માટે આવ્યા હતા."

 સરકારી ઑફિસના પટાંગણમાં જ કોઈ કોમ વિરુદ્ધ સૂત્રોચ્ચાર થયા એ મુદ્દે ચૌધરીનું કહેવું છે કે તેમને 'આ અંગે કોઈ જાણ નથી.'

ચૌધરી કહે છે, "હું આવેદનપત્ર સ્વીકારવા માટે બહાર ગયો હતો, ત્યારે ત્યાં પચાસેક લોકોનું ટોળું હતું, પરંતુ મેં આવા કોઈ સૂત્રોચ્ચાર સાંભળ્યા ન હતા. " 

ચૌધરીએ એવું પણ જણાવ્યું કે આવેદનપત્ર આવેલા લોકોને તેઓ ઓળખતા નથી. 

તમે આ વાંચ્યું કે નહીં?

હત્યા અને સૂત્રોચ્ચારનું કનેક્શન

23 ઑક્ટોબરના રોજ વિશ્વ હિંદુ પરિષદના આગેવાન જયેશ ગુજરિયાની મહુવા ખાતે કથિત રીતે લઘુમતી સમાજના ચાર યુવાનો હત્યા કરવામાં આવી હતી. 

આ ઘટના બાદ ચાર આરોપીઓની ધરપકડ પણ કરવામાં આવી હતી.

આ... \n\nમને ઉપરના લેખ માટે સારું શીર્ષક આપો.
ગુજરાત: મુસ્લિમોના બહિષ્કારની કહાણીનું સત્ય શું?